
RAPORT  COMUN

asupra proiectului de Lege pentru modificarea lit.b) a art.35 din Legea nr.155/2010 - Legea poliţiei locale
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru administraţie publică şi amenajarea teritoriului au fost sesizate, prin adresa nr. PLx 44/2013 din 18 februarie 2013, cu dezbaterea pe fond a proiectului de Lege pentru modificarea lit.b) a art.35 din Legea nr.155/2010 - Legea poliţiei locale. 

La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.574/18.07.2012)
· avizul negativ al Comisiei pentru apărare, ordine publică şi siguranţă naţională (nr.32/64/19.02.2013)

· avizul favorabil al Comisiei juridice, de disciplină şi imunităţi (nr.31/218/26.02.2013)

· avizul negativ al Comisiei pentru buget, finanţe şi bănci (nr.22/63/26.02.2013).
Proiectul de lege are ca obiect de reglementare modificarea art.35 lit.b) din Legea poliţiei locale nr.155/2010, în sensul încadrării activităţii poliţiştilor locali în condiţii de muncă deosebite, speciale sau în alte condiţii de muncă, potrivit actelor normative care reglementează aceste activităţi pentru poliţiştii şi funcţionarii publici cu statut special din domeniul ordinii publice.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

În conformitate cu prevederile Regulamentului Camerei Deputaţilor, Comisiile au dezbătut proiectul de lege în şedinţe separate.
 La şedinţa Comisiei pentru administraţie publică şi amenajarea teritoriului din data de 21 martie 2015 şi-au înregistrat prezenţa 22 deputaţi din totalul de 22 membri. 
La dezbateri a participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman – Secretar de Stat în cadrul Ministerului Dezvoltării Regionale şi Administraţiei Publice.
La şedinţa Comisiei pentru muncă şi protecţie socială din data de 14 iunie 2016 şi-au înregistrat prezenţa 23 deputaţi din totalul de 24 membri. 
La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Gabriel Lungu – Secretar de Stat în cadrul Ministerului Muncii, Familiei, Protecţiei Sociale şi Persoanelor Vârstnice.
Raportul comisiilor a fost adoptat cu majoritate de voturi (4 voturi împotrivă şi 2 abţineri).

Proiectul de lege a fost adoptat de Senat în şedinţa din 12 februarie 2013, în calitate de primă Cameră sesizată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor republicat, cu modificările şi completările ulterioare.
În urma finalizării dezbaterilor, Comisiile propun plenului Camerei Deputaţilor respingerea proiectului de lege având în vedere că încadrarea activităţii poliţiştilor locali în condiţii deosebite, speciale sau alte condiţii de muncă potrivit actelor normative care reglementează aceste activităţi pentru poliţiştii şi funcţionarii publici cu statut special din domeniul ordinii publice, are implicaţii asupra bugetelor unităţilor administrativ-teritoriale, ţinând seama de dispoziţiile art.14 alin.(5) din Legea nr.273/2006 privind finanţele publice locale, cu modificările şi completările ulterioare, propunerea legislativă trebuie să prevadă sursele de acoperire a majorării cheltuielilor: "(5) După aprobarea bugetelor locale pot fi aprobate acte normative cu implicaţii asupra acestora, dar numai cu precizarea surselor de acoperire a diminuării veniturilor sau a majorării cheltuielilor bugetare aferente exerciţiului bugetar pentru care s-au aprobat bugetele locale respective."
PREŞEDINTE,



   PREŞEDINTE,

Adrian Solomon



   Victor Paul Dobre
SECRETAR,




   SECRETAR,


Mihăiţă Găină



   Radu Babuş






Întocmit,
Consilier parlamentar Roxana Feraru
Consilier parlamentar Decebal Stănescu

